Pada

Pada, ka katel, on ümmarguse põhja ja kumera sangaga malmist või rauast keedunõu, mida kasutatakse lahtisel tulel.

Sõna pada esineb ainult läänemeresoome keeltes, see võib tuleneda sõnast padu.

Ajaloost
pisi|Pronksist pada aastast 800 eKr
Padasid valmistati juba 3700 aastat eKr, algselt olid need pronksist.Curated cauldrons: Preserved proteins from early copper-alloy vessels illuminate feasting practices in the Caucasian steppe ScienceDirect (inglise). Malmist padasid hakati valmistama pärast malmi leiutamist Hiinas umbes aastal 300 eKr, Euroopasse levisid need 14. sajandil. Malmpajad levisid rohkem, kui neid hakati tööstuslikult tootma 18. sajandil.The History of Cast Iron Sizzlito (inglise). Tänini on levinud kaanega malmpotid, mida saab kasutada küpsetamiseks sarnaselt ahjuga, neid nimetatakse ka Hollandi ahjudeks, ehkki algselt olid need pajad.

Malmpada võeti eesti taludes kasutusele 17. või 18. sajandil. 19. sajandil oli taludes harilikult mitu pada. Väiksemad, 2–5-toobised või kuni 3-ämbrised pajad olid toidu valmistamiseks.    

Viieämbrised ja suuremad olid loomajoogi-, pesu-, õlle, sauna- jms vee soojendamiseks, aga ka kangaste, pesu jm keetmiseks. Neid kasutati ka pulmatoitude valmistamiseks.

Kasutus
pisi|Guljaši valmistamine pajas
Pada oli universaalne toiduvalmistamise vahend, mida kasutati mitte ainult keetmiseks, vaid ka praadimiseks, hautamiseks, jms.Beef with potatoes fried in a cauldron BestRecipes24 (inglise).

Suurem pada riputati tule kohale katlakoogu abil, väiksemad asetati kolmjalale. Lõuna-Eestis hakati 19. sajandi teisel poolel katlaid tulekolde kohale, reheahju ette või pliidi sisse müürima. Vee soojendamiseks kasutatakse suuri katlaid tänapäevani.

Vaata ka

 Katlaahel
 Katlakook
 Katlapuu
 Katlavinn
 Kolmjalg
 Pajapink
 Pajarõngas

 Viited 

 Välislingid 
 Pada, Eesti Rahva Muuseum
 World famous Hungarian goulash soup made in cauldron Video guljaši valmistamisest pajas (inglise)

Kategooria:Anumad
Kategooria:Eesti etnograafia
Kategooria:Katla osad